text: Tog på motorvej
  29 august 2012 kl. 08.35
  Bilisterne på den sønderjyske motorvej slog øjnene op, da Nebel-grisen rullede mod Tyskland på en blokvogn.
  De udrangerede tog er blevet solgt til et mineselskab i Peru. Grisen skal i fremtiden køre med minearbejdere i fire kilometers højde.
  Vestbanen har solgt tre togsæt af den gamle type.
  De skal udskibes fra Hamborg.
  De gamle tog kunne havde taget turen til Hamborg på skinner, men det har ikke været muligt at få trafiktilladelser hos jernbane-myndighederne i Danmark og Tyskland.
  Sikkerhedskravene er så høje, at man ikke må slippe gamle tog fra en lokalbane mellem Nr. Nebel og Varde løs på jernbanenettet.
  Vestbanen blev sidste år reddet for lukning af Region Syddanmark, og det blev besluttet at udvide forbindelsen til Esbjerg. Arriva har siden indsat nye tog.
  